ávinnur starfsmaður sér námsleyfi í fæðingarorlofi?
samkvæmt 2. mgr. 14. gr. laga um fæðingarorlof nr. 95/2000 reiknast fæðingarorlof til starfstíma við mat á starfstengdum réttindum, svo sem rétti til orlofstöku og lengingar orlofs samkvæmt kjarasamningum, starfsaldurshækkana, veikindaréttar, uppsagnarfrests og réttar til atvinnuleysisbóta hið sama gildir um ávinnslu námsleyfis.
eiga starfsmenn sem stunda endurmenntun/framhaldsnám erlendis rétt á greiðslu ferða- og dvalarkostnaðar?
það er heimilt en ekki skylt samkvæmt ákvæðinu, að greiða ferða- og dvalarkostnað samkvæmt 5. kafla. í grein 5.1 segir að fargjöld á ferðalögum erlendis greiðist eftir reikningi og í grein 5.7 segir að dagpeningar vegna námskeiða, þjálfunar- og eftirlitsstarfa séu ákveðnir af ferðakostnaðarnefnd.
námsleyfi er ekki bundið við nám á háskólastigi nema slíkt sé tekið fram í starfsþróunaráætlun stofnunar. vel má hugsa sér að stofnun sjái sér hag í því að ráða kennara/leiðbeinanda sem skipuleggur og kennir afmörkuðum hópi innan stofnunar sérstakt námsefni sem tryggir aukna og betri þekkingu starfsmanna og stuðlar þá um leið að bættri þjónustu viðkomandi stofnunar. sí- og endurmenntun getur líka falist í því að ákveðnum starfsmanni er falið að sækja námskeið/þjálfun og miðla síðan þekkingu sinni til annarra starfsmanna. eins getur hún falist í starfsskiptum innanhúss, sjálfsnámi o.fl.